মানব ইতিহাসে পরিবারের উৎপত্তি কিন্তু প্রেম থেকেই। প্রেমের উপজাত হিসেবে যে সন্তান সন্ততি জন্ম নেয়, তাদের উপর কর্তৃত্ব প্রতিষ্ঠার ফয়সালা দেয় পরিবারই। কিন্তু পরিবার এক জোড়া নারী-পুরুষকে স্থায়ী সংসারের জালে আবদ্ধ রাখলেও তাদের যৌনতাকে পরিপূর্ণভাবে সীমাবদ্ধ রাখতে পারেনি। একই বস্তুতে অধিক দিন দৃষ্টি নিবদ্ধ রাখতে না পারার সহজাত বাসনা থেকে উদ্ভূত হোক, কিংবা যৌন জীবনে বৈচিত্র্য প্রত্যাশায় হোক, মানুষ পরিবারের মতো একটি স্থায়ী প্রতিষ্ঠান তৈরির পরও পরিবারের বাইরে তার যৌন আকাঙ্খা পূরণের প্রচেষ্টা নিয়েছে। ইতর প্রাণিদের মতোই তারা নিজের ক্ষেতের বাইরেও বাড়িয়েছে কামনার মুখ।